ས་པའི་མནོ་
བསམ། །བརྗོད་མིན་བྲག་ཅ་འདི་དཔེ་རུ་མཚོན་དང་། །བརྗོད་བྱེད་ཐ་སྙད་ཀྱི་
སྤྲོས་དང་བྲལ་ལོ། །གཞོམ་མེད་ཡེ་ཤེས་ཀྱི་སྲུང་བ་ཆེན་པོ། །སྲ་བརྟན་བྲག་རི་
ཡི་ཁོར་ཡུག་ཡངས་པོར། །བདེ་ཆེན་འོད་གསལ་དུ་ཞུ་བའི་དབྱིངས་ལས།
ཟབ་གསང་རྡོ་རྗེ་ཡི་གླུ་ཡིས་བཞེངས་པའི། །ཞི་ཁྲོའི་གར་བརྒྱ་ཡིས་ཉམས་
ཀྱིས་སྒེག་པའི། །དམ་པ་རིགས་བརྒྱ་ཡི་ལྷ་དག་རྩེན་པ། །སྒོམ་པ་ཏིང་འཛིན་
གྱི་གནམ་རུ་ཁྱོག་པོར། །རླུང་སེམས་ཉག་ཕྲན་གྱི་མདའ་མོ་བཅུག་སྟེ། །ནམ་
འཕང་ཆེས་མཐོ་བའི་རྩེ་མོར་བསྙེགས་པ། །ངོ་མཚར་ལྟད་མོ་རང་ཡ་མཚན་
784

ཨ་ར་པ་ཙ་ནའི་སྒྲུབ་གནས་ཀྱི་བསྟོད་པ།
ཆེའོ། །ཨེ་མ་ཧོ་དེ་འདྲའི་ཡ་མཚན་། །ཨ་ལ་ལ་ངོ་མཚར་ཆེ་སྟེ། །ཨེ་གྲུ་གསུམ་
གྱི་མཚན་དོན་ཤེས་ན། །ཨ་ཧོ་ཡ་དགའ་བ་རྒྱས་འོང༌། ། ཧ་ཧ། འདི་ནི་སྐྱབས་
མགོན་མཆོག་གི་མཚན་རྨིས་སྣ་ཚོགས་ཞིག་བྱུང་བའི་བརྡའ་དོན་བཀྲོལ་བ་ལགས་སོ། ། ཨ་ལ་ལ་ངོ་
T
མཚར་ཆེའོ། །འཁྲུལ་སྣང་ཟ་ཟི་ཡིས་བསླུས་པའི། །བསམ་རླག་བྱིས་པ་ཚོའི་
སྣང་ངོར་། །མི་བདེན་རྫུན་པ་ཡི་ལྟད་མོ། །མཚར་མཚར་མཚར་དགུ་རང་
མཚར་རོ། །རྭ་ཟླུམ་མཇུག་ཟླུམ་གྱི་མི་གཟུགས། །ཡ་སོ་ལྡན་པ་ཡི་ཕྱུག་རྣམས། །
གང་དྲན་སྨྱོན་པ་ཡི་སྤྱོད་པ། །མི་བྱེད་དགུ་བྱེད་རང་མེད་ན། །འབྲས་བུ་ཅི་འདྲ་
ཞིག་བསྐྱེད་སྙམ། །གང་ལ་གནོད་པ་ཡིས་བདེ་འབྲེལ། །རིན་ཆེན་སེམས་
མཆོག་དང་ལྡན་ཚེ། །འབྲས་བུ་བྱང་ཆེན་ལ་སྦྱོར་བས། །ཨེ་མ་སྐལ་བ་རང་
བཟང་ངོ༌། །མིན་ཚེ་མཐའ་མེད་ཀྱི་དམྱལ་བར། །སྡུག་བསྔལ་དཔག་མེད་ཀྱི་
ཚོར་བ། །བསྐལ་བ་བསམ་ཡས་སུ་མྱོང་དགོས། །སྡིག་ཅན་ཚོ་སྙིང་རེ་རྗེའོ། །
འདྲ་མིན་ཐོ་ཅོ་ཡི་སྦྱང་བས། །གཞན་སྣང་སུན་པ་རུ་བསྐྱེད་དེ། །མ་དང་བརྙས་
སྨོད་ཀྱི་ཕྱེ་འཐོར། །དེ་ཀུན་བྱང་ཆེན་ལ་འགོད་ན། །དགའ་ནས་བགད་བྲོ་ཞིག་
འཁྲབ་སྟེ། །བསྟོད་བསྔགས་གླུ་དབྱངས་ཀྱི་རོལ་མོ། །ཐལ་སྦྱར་གསོལ་
འདེབས་ཀྱི་ལས་ལ། །ཉིན་མཚན་དུས་དྲུག་ཏུ་གཞོལ་ལོ། །ཀུན་རྫོབ་སྣ་
ཚོགས་ཀྱི་སྣང་བ། །འདི་ཀུན་བདེན་པ་རུ་འདུག་ན། །རྣོན་པོའི་མཚོན་ཆ་དང་
དུག་གིས། །མི་ཚུགས་དཔེ་ཟླ་ཞིག་མི་འདུག །ཆོས་དབྱིངས་དོན་དམ་གྱི་
གཤིས་ལ། །ཆོས་ཀུན་གཏད་སོ་དང་བྲལ་བས་། །ཟག་མེད་མཉམ་བཞག་གི་
ངོ་བོར། །གནོད་བྱ་གནོད་བྱེད་ཀྱི་སྟོང་སྙམ། །འོན་ཏང་ཐོས་འཛིན་གྱི་སྙིང་
78588

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ངོ་ན།
ལག །བདེན་པའི་གཤིས་ལུགས་ཀྱི་དངོས་པོར། །ཉུང་ཟད་ལྷག་མ་རུ་ལུས་
སམ། །གཞི་མེད་རྩ་བྲལ་དུ་སོང་བ། །འགལ་འདུ་རོང་རོང་གི་འབྲེལ་མེད།
སྣ་ཚོགས་ཟ་ཟི་ཡི་འཁྲུལ་བ། །ཚུར་མཐོང་རབ་རིབ་གྱི་བློ་ལ། འགོག་མེད་ཤར་
བ་འདི་སྐྱོ་སོང་། །བདེན་ཞེན་ཨ་འཐས་སུ་སོང་བའི། །ཀུན་རྫོབ་འཁྲུལ་བ་ཡི་
།སྲ་བའི་ལྕགས་སྒྲོག་དང་བཙོན་ཁང༌། །ཤིན་ཏུ་བཙན་པ་རུ་འདུག་
རུང༌། །ཕྱི་ནང་གཉིས་མེད་དུ་གཟིགས་པའི། དོན་དམ་གཤིས་ལུགས་ཀྱི་ངོས་
ན། །གཏན་མེད་ནམ་མཁའ་ཡི་པདྨོ། །ཇི་བཞིན་འདུག་པ་དེ་མཚར་ཆེ། །ལ་
ལས་རྫས་སྔགས་ཀྱི་མཐུ་ཟེར། །བྱུང་རྒྱལ་སྐུར་འདེབས་ཀྱི་ངག་ལ། །སྐྱག་
གཏད་མི་འདུག་པ་ངོ་ཤེས། །དམ་པའི་ངང་ཚུལ་དག་སུས་རྟོགས། །བསྐལ་
བཟང་ཐུབ་བསྟན་གྱི་དབང་ཕྱུག །ཕྱག་ན་པདྨོ་ཡིས་གཟིགས་པ། །ཇི་བཞིན་
བདེན་ཚིག་གི་མེ་ཏོག །བབས་པའི་ངོ་མཚར་ལ་ལྟོས་དང་། །ནང་གི་རྟོགས་
ཚོད་ཀྱི་ཡོན་ཏན། །ཆ་ཙམ་ཕྱི་རོལ་ཏུ་ཤར་བ། །ངེས་འདྲོངས་མང་དག་ཞིག་
ཡིན་སྙམ། །ཁོང་ནས་དགའ་བ་རང་སྐྱེས་སོ། །བཤེས་གཉེན་རྣལ་འབྱོར་བ་
ཆེན་པོའི། །རྣམ་ཐར་ཇི་བཞིན་དུ་འདུག་ན། རྩོད་ལྡན་སྙིགས་མ་ཡི་དུས་
མཐའི། །གདུལ་བྱ་སྐལ་བ་རང་བཟང་སྟེ། །ཐུབ་བསྟན་ཉིན་རེ་བཞིན་འགྲིབ་
ཤིང་། སྐྱེ་རྒུའི་བསོད་ནམས་ཀྱི་ཕུང་བོ། །དགུན་དུས་ཆུ་ཕྲན་བཞིན་ཉམས་
པའི། །ངང་ཚུལ་རྗེན་པ་རུ་གཟིགས་པ། །འདི་ལ་སྨན་པ་ཡི་ཐབས་ཤིག །བརྒྱ་
ཕྲག་མཛད་པ་ཡི་སྒོ་ནས། །མི་ནུབ་དར་རྒྱས་ཞིག་མཛད་ན། །སྙིང་ནས་སྐྱབས་
སུ་རང་མཆི་ལགས། །ཟོལ་ཟོག་བྲག་སྐམ་གྱི་ཕག་ཏུ། །འཆེ་བའི་ལྡེར་བཟོ་
,,
786

ཨ་ར་པ་ཙ་ནའི་སྒྲུབ་གནས་ཀྱི་བསྟོད་པ།
རང་མིན་པར། །མཁས་གྲུབ་དམ་པ་ཡི་རྣམ་ཐར། །གསལ་ན་སྐྱབས་སུ་རང་
འགྲོའོ། །བཟང་ངན་སྟེང་སྒོ་དང་འོག་སྒོ། ལྷན་ཅིག་ཕྱེ་བ་ཡི་སྒྲ་སྐད། །ཡིད་
ཆེས་བློ་གཏད་ཞིག་མེད་ཀྱང་། །སོས་དལ་ངག་འཁྱལ་འདི་སྨྲས་སོ། ། འདི་ཡང
༧ བླ་མ་རྡོ་རྗེ་འཆང་འཇིགས་མེད་འཕྲིན་ལས་རྒྱ་མཚོས་གསུངས་སོ། །ས་ཁྱིའི་ཟླ་ཚེས། བསྐལ་
བཟང་རྣམ་འདྲེན་ཀུན་གྱི་ཡེ་ཤེས་ཀྱི་རང་གཟུགས། །ཐུབ་བསྟན་སྙིང་བོ་མདོ་
སྔགས་ཟུང་འཇུག་གི་ལམ་བཟང་། །འདོམས་མཛད་དབང་ཕྱུག་བརྒྱད་ལྡན་
ཌཱཀི་ཡི་གཙོ་མོ། །རྒྱལ་ཡུམ་མཁའ་སྤྱོད་དབང་མོའི་ཐུགས་རྗེ་ཡིས་སྐྱོངས་
ཤིག །ངན་བུའི་རྣམ་རྟོག་འཕྲོ་རྒོད་ལང་ཤོར་དུ་སོང་བས། །ཡིད་ལ་གྱ་གྱུའི་རི་
མོ་ཆུ་གཉེར་ལྟར་དཀྲིགས་པས། །གང་ཤར་མུ་ཅོར་སྨྲ་བའི་བྱུང་རྒྱལ་གྱི་རྒྱང་གླུ། །
གྲོགས་མེད་གཅིག་པུར་འཁོར་བའི་སྐྱོ་རོག་ཏུ་ལེན་ནོ། །བོང་རྡོག་གསེར་ཏུ་
སྣང་བས་སློབ་མ་ཡི་ངག་གིས། །སྐྱོན་མཚང་གནད་ལ་འབབ་པའི་བསླབ་བྱ་
ཞིག་དགོས་ཟེར། །གདོང་ལ་མཛུབ་མོ་བཙུག་སྟེ་རང་རྒྱུད་ལ་བརྟག་ན། །
གཞན་སྐྱོན་སེལ་བར་རང་འཚང་རིག་པ་ཞིག་དགོས་གདའ། །ན་ཚོད་ཕྲ་མོའི་
དུས་ནས་ཆོས་སྒོ་རུ་ཚུད་ཀྱང་། །བསམ་རྒྱུ་ཉོན་མོངས་བྱུ་རྒྱུ་སྡིག་བསོག་ལས་
མེད་པས། །ཡིད་ཀྱི་དགུ་ལའང་ཆོས་ཤིག་མ་དྲན་པས་ལན་འདུག །ད་ནི་ངན་
གོམས་བློ་སྣ་ཨེ་འགྱུར་རང་བལྟའོ། །ཆོས་ཀྱི་རྩ་བ་བསམ་པའི་བཟང་ངན་རུ་
གསུང་ན། །བྱ་བ་ཀུན་ལ་བརྟག་དཔྱད་ཅུང་ཟད་རེ་བྱས་ཏེ། །མཐའ་དག་མིན་
ནའང་རེ་གཉིས་ཆོས་ཕྱོགས་སུ་འགྲོ་བ། །བྱུང་ན་ལེགས་ཏེ་དེ་ཡི་ཐག་ཉེ་རུ་མི་
སླེབ། །མ་ཤི་ཚུན་གྱི་འདོད་པ་དོན་གཉེར་འདི་བོར་ཏེ། །ཕྱི་མའི་ངན་འགྲོ་ལྡོག་
787

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དཀའ་ན།
པའི་ཐབས་ཚུལ་ཙམ་ནུས་ཀྱང༌། །ཕོ་སྐྱེས་ཚོད་དུ་འདུག་མོད་དེ་ཙམ་ཡང་
།ཐར་བའི་ལམ་སྣེ་ཟིན་པའི་རེ་བ་ནི་མེད་དོ། །ཉོན་མོངས་གོང་བུ་
སྡིག་པའི་ཁྲེས་པོ་ཆེར་བདུག་ཅིང༌། །དཀོར་ཟན་རྐྱལ་བ་ལྟུང་བའི་སྐྱེ་རལ་ཏུ་
མཆིས་པ། །ཆོས་བརྒྱད་ཁོལ་བོ་མདོ་མེད་ཁྲམ་པ་མཁན་བདག་ནི། །རང་
གཞན་ཕུང་བྱེད་ལྟས་ངན་འུག་པ་ཁོ་ཡིན་འདུག །དངོས་པོ་ཁབ་སྐུད་ཚུན་ལ་ཤི་
སྤར་རང་འཐམ་སྟེ། །སྟེར་བ་བལྟ་ཅི་རང་གིས་སྤྱོད་པར་ཡང་མིན་བྲ། །འདོད་
ཡོན་ཀུན་ལ་ཞེན་པ་ཨ་འཐས་སུ་སོང་བས། །ཕྱི་ཕྱིར་གདུང་ནས་སེམས་བདེའི་
གོ་སྐབས་ཀྱང་མི་འདུག །སྙིང་ལ་གཟན་པའི་རྣམ་འགྱུར་སྣ་ཚོགས་ཀྱིས་སྡིག་
བསགས། །རྫུན་ཕྲ་ཚིག་རྩུབ་ངག་འཁྱལ་འབའ་ཞིག་གིས་དུས་འདའ། །
སེམས་རྒྱུད་ཆགས་སྡང་ལོག་ལྟ་གཏི་མུག་གིས་འཚོས་ཀྱང་། །ཅོལ་ཆུང་གླེན་པ་
བདག་གིས་གོ་བ་ཞིག་མ་བྱུང༌། །ཀོ་ལོང་དམ་ཞིང་ཁོན་འཛིན་ཆེ་བ་འདི་སྐྱོན་
ཆེ། །མི་དགོས་དགུ་དགོས་མཁོ་ཉག་མང་བ་འདི་སྐྱོན་ཆེ། །ལོང་གཏམ་དགའ་
ཞིང་སྨྲ་བ་མང་བ་འདི་སྐྱོན་ཆེ། །སྐྱོན་དུ་མཐོང་བས་མི་ཆོག་སྤང་བ་ཞིག་དགོས་
གདའ། །གཡོ་འཕྲུལ་སྣ་ཚོགས་ཐབས་ཀྱིས་གཞན་ནོར་ལ་འཕྲོག་ཅིང་། །སྤྱོད་
ངན་ཕག་ཏུ་བྱས་ཤིང་བཙུན་བཙུན་ལྟར་བྱས་ནས། །གཞན་གྱི་མིག་འདྲིད་ཆོས་
པ་ཡིན་ཁུལ་འདིས་མི་ཆོག །རང་སེམས་རང་གི་དབང་བོ་ཐུབ་པ་ཞིག་དགོས་
སོ། །སྲིད་ལ་རྒྱབ་ཀྱིས་ཕྱོགས་པའི་ངེས་འབྱུང་རང་དཀའ་ཡང༌། །ཁས་འཆེ་
ཙམ་གྱིས་བླང་བའི་རང་རྒྱུད་ཀྱི་ཚུལ་ཁྲིམས། །ཉེ་སྤྱོད་ཆེ་ཕྲ་ཀུན་ལས་ལྡོག་པ་
ཞིག་དགོས་ཀྱི། །ནག་ཆང་སྤང་བ་གཅིག་པུས་ཆོག་ཚོད་དུ་མི་གདའ། །དེང་
* 78834.

ཨ་ར་པ་ཙ་ནའི་སྒྲུབ་གནས་ཀྱི་བསྟོད་པ།
དུས་ཁ་ཤོས་སྣ་ཤོ་འཕྱ་བ་ལྟར་མིན་པར། །མ་མཐའ་འང་རྩ་བཞིའི་བསྲུང་
མཚམས་དག་པོ་ཞིག་བྱས་ཏེ། །བསླབ་བྱ་བྱེད་དང་ཞུ་མཁན་སུ་བྱུང་གི་ངོས་
ནས། །ལེགས་སྲུང་བསྟན་པའི་གཞི་རྩ་ཚུགས་པ་ཞིག་བྱའོ། །བླ་མ་སངས་རྒྱས་
མཐོང་བའི་དད་གུས་ཞིག་དགོས་ཀྱི། །ཕྱོགས་ལྷུང་རྨོངས་ཞེན་གཅིག་པུས་
ཆོག་ཚོད་དུ་མི་གདའ། །ཆོས་མཛད་ཡོངས་ཀྱི་སླབ་འདྲེ་ཆགས་སྡང་དུ་གསུང་
བས། །རང་བློ་གཟུ་བས་ཀུན་ལ་དག་སྣང་རང་སྦྱོང་ངོ་། །མདོ་སྔགས་ཀུན་ལ་
ཐོས་པ་ཕྱོགས་མེད་ཞིག་དགོས་ཀྱང་། །ཆོས་ནི་ཡུན་ཐུང་ཐ་སྙད་གཏུགས་པ་
རང་མེད་པས། །ཉམས་ལེན་གནད་ཀྱི་དོན་པོ་འཆུག་མོད་ཅིག་བཙལ་ཏེ། །ཚེ་
མཇུག་སྒྲུབ་ལ་གཞོལ་བ་ཨེ་ཡོང་ཞིག་ལྟའོ། །གཞན་གྱི་ངོ་སྲུང་བརྙེད་པ་ཅུང་
ཟད་རེའི་ཕྱིར་དུ། །མི་ཚེ་སྡིག་དང་སྡུག་ལ་བཀོལ་བ་འདི་བོར་ཏེ། །དཔེ་
བལྟས་ཕྱག་མཆོད་ཁ་དོག་རྒྱ་ཆེན་རང་མིན་ཀྱང་། །ཁ་རོག་བསྡད་པས་ངེས་
པར་ཆོག་པ་ཞིག་བྱེད་དོ། །འཆད་རྩོད་རྩོམ་ལ་ཐོགས་པ་མེད་པ་དེ་ལེགས་
ཀྱང་། །ཁ་བཤད་ཙམ་གྱིས་གཞན་རྒྱུད་འཐུལ་བ་ཞིག་མི་འོང་། །དེས་ན་རང་
རྒྱུད་འདུལ་བའི་ཉམས་ལེན་གྱི་སྙིང་བོ། །ལྟོ་གོས་བློས་བཏང་ཕྱི་མའི་མནོ་
བསམ་རང་སེམས་སོ། །བཀའ་པོད་ལྔ་དང་རྒྱུད་སྡེ་རྣམ་བཞི་ཡི་དགོངས་
དོན། །ཤེས་པར་རློམ་སྟེ་ཕྱི་མའི་ངན་སོང་གི་སྒྲུབ་ཐབས། །འགྲན་འདོད་
སེམས་ཀྱིས་སྔ་མའི་འདྲ་ཞུས་ཀྱི་གཞུང་རྩོམ། །མཁོ་རེས་མེད་པས་སོས་བདེ་
ཀུ་ཡངས་སུ་འདུག་གོ ། ལྟས་ངན་དང་བོ་རང་མཐོང་ང་རྒྱལ་གྱིས་ཁེངས་པས།
ཤེས་རྒྱུད་སྲེག་བྱེད་ཞེ་སྡང་མེ་ཆར་གྱི་རྩོད་པ། །རང་སྐྱོན་རིས་བོར་གཞན་གྱི་
378938

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ས་བག་
རྩོམ་སྐྱོན་ཚུན་རྟོགས་པའི། །དཔེ་ལྟས་ལ་སོགས་མཁོ་མེད་ཅི་དགའ་རུ་འཇོག་
པོ། །ཐེག་མཆོག་ལམ་གྱི་རྩ་བ་སེམས་བསྐྱེད་དུ་འདུག་ཀྱང་། །ཕྱི་མའི་མནོ་
བསམ་མེད་པར་བསྐྱེད་ཐབས་རང་མེད་པས། །སྨོན་ལམ་ཚུན་གྱིས་
ཆགས་ཐེབས་ངེས་ཤིག་བྱས་ཏེ། །ཀུན་ལ་བསམ་ངན་མི་འཆང་ཁ་རོག་ཏུ་
འདུག་གོ ། ཐུབ་བསྟན་ཡང་སྙིང་གསང་ཆེན་ལམ་བཟང་རང་ཡིན་ཡང་། །ཇི་
བཞིན་ཉམས་སུ་ལེན་པའི་ཁ་ཐབས་རང་མི་འདུག །འོན་ཀྱང་དད་པས་ཆོ་ག་
དག་པོ་རེ་བཏོན་ཏེ། །སྨོན་ལམ་དག་པས་མཚམས་སྦྱོར་ནན་ཏན་ཞིག་བྱེད་
ཡ། །ལུས་ངག་བྱེད་སྤྱོད་སེམས་ཀྱི་འཁྱེར་སོ་ཀུན་ལྟོས་ན། །ཕྱི་མའི་འགྲོ་ས་
ངན་སོང་ཁོ་ན་ལ༴
ང་ཁོ་ན་ལས་མ་འདས། །དེང་ནས་གཟུང་སྟེ་འཁོར་བ་མ་སྟོང་གི་བར་
དུ། །སྐྱིད་སྡུག་ཅི་བྱུང་བླ་མ་དཀོན་མཆོག་རང་མཁྱེན་ནོ། །རང་སེམས་དབང་
བོར་བཞག་སྟེ་བསམ་བློ་རང་བཏང་ན། །ཁོ་ཆད་ཡིད་མུག་ཞིག་ལྟོས་ལས་རྣམ་
ཀུན་ཏུ་མི་འདུག །དེ་ལྟ་ནའང་བྱ་ཐབས་ཐམས་ཅད་དང་བྲལ་ནས། །མཆི་མས་
བརྣངས་བཞིན་ཁ་རོག་སྡོད་པ་ལས་ཅི་བྱ། །སྡིག་ལྟུང་སྦྱངས་ན་འདག་སྟེ་ངན་
གོམས་ལ་ཞེན་པས། །འགྱོད་སྡོམ་ཇི་བཞིན་མ་བྱུང་དེས་ཀྱང་རང་མི་ཚིམ། །
དགེ་ལ་འབད་པས་ཆོག་སྟེ་འདི་སྣང་གི་འཁྲི་བས། །སླད་པ་ཕྱིས་ལས་མི་ཚོར་
དེས་ཀྱང་བདག་སྐྱོའོ། །ཅི་དྲག་ཅི་དྲག་བླ་མ་དཀོན་མཆོག་རང་མཁྱེན་ཅིག
རྒྱལ་ཡུམ་རྣལ་འབྱོར་དབང་མོའི་ཐུགས་རྗེ་ཡིས་སྐྱོང་ཞིག །མཐའ་མེད་ངན་
སོང་འཁོར་བའི་བཙོན་དོང་ལས་སྒྲོལ་ཤིག །བདེ་ཆེན་ཐར་བའི་གནས་སུ་
འཁྲིད་པ་ཞིག་ཁྱེད་མཁྱེན། །ཉམ་ཐག་འགྲོ་རྣམས་ཁྱོད་ཀྱི་ཐུགས་རྗེ་ཡི་ཕྱག་
790

ཨ་ར་པ་ཙ་ནའི་སྒྲུབ་གནས་ཀྱི་བསྟོད་པ།
༡
གིས། །མྱུར་བར་བཟུང་སྟེ་བདེ་ཆེན་མཁའ་སྤྱོད་དུ་འཁྲིད་ཅིང༌། །ཆེ་ཟབ་
གསང་བ་རྡོ་རྗེའི་རྣལ་འབྱོར་གྱི་ལམ་ལས། །མི་གནས་ཞི་བ་མཆོག་གི་གོ་
འཕང་ལ་འགོད་མཛོད། ། འདི་ནི་ཀུན་སྤང་གཅོད་ཀྱི་རྣལ་འབྱོར་བ་ཆོས་འཛིན་རྒྱ་མཚོས་སྙིང་ལ་
ཕན་པའི་བསླབ་བྱ་དགོས་ཞེས་བསྐུལ་བར་བསྟེན། གྱི་ན་བ ༧ འཇིགས་མེད་འཕྲིན་ལས་རྒྱ་མཚོས་རང་
གི་བྱེད་སྤྱོད་ལ་མ་མགུ་བས་སྐྱོན་གཏན་དུ་ཆུ་སྟོད་ཟླ་བའི་ཡར་ཚེས་ལ་བྲིས་པ་རང་མཉམ་ཀུན་གྱི་སྐྱོན་
མཚང་ཟུག་རྔུ་འབྱིན་པའི་སྨན་གྱི་ཐུར་མར་གྱུར་ཅིག་གུ། ། ཆོས་སྲིད་དཔལ་གྱི་ལེགས་མཚན་
བསོད་ནམས་ཞིང་། །བཀྲ་ཤིས་ཆོས་ཀྱི་འཁོར་ལོའི་གླིང་ཆེན་པོར། །མི་བཟད་
དཔར་གྱི་མཆོད་སྦྱིན་འདི་སྤྲོས་དགེས། །དགེ་ལེགས་སྣང་བས་ས་གསུམ་ཀུན་
ཁྱབ་ཤོག ། མངྒལཾ། །
791